ΣΦΡΑΓΙΔΑ: Κυβέρνηση Βόρειας Επικράτειας

**ΥΠΟΥΡΓΕΙΟ ΣΤΕΓΑΣΗΣ**

## Πολιτική Διαχείρισης Επισκεπτών Φύλλο Δεδομένων του Μισθωτή

Το Υπουργείο Στέγασης εφαρμόζει Πολιτική Διαχείρισης Επισκεπτών ώστε να βοηθήσει τους μισθωτές στη διαχείριση των επισκεπτών τους.

# Γιά πόσο διάστημα μπορούν να παραμένουν οι επισκέπτες;

Οι επισκέπτες μπορούν να παραμένουν μέχρι δύο εβδομάδες (14 ημέρες) με την άδειά σας. Εάν ο/οι επισκέπτης/ες πρόκειται να παραμείνουν για διάστημα μεγαλύτερο των δύο εβδομάδων πρέπει να υποβάλετε αίτηση για αδειοδότηση στο Υπουργείο Στέγασης.

# Πως υποβάλω αίτηση για να παραμείνει κάποιος επισκέπτης;

Πρέπει να συμπληρώσετε την Έντυπη Αίτηση για Παράταση Παραμονής Επισκέπτη , ώστε να μας πείτε ποιοί διαμένουν μαζί σας και για πόσο διάστημα θα παραμείνουν.

Η Έντυπη Αίτηση διατίθεται στο τοπικό γραφείο Στέγασης, και στον ιστότοπο του Υπουργείου Στέγασης. Το Υπουργείο θα αξιολογήσει την αίτησή σας και θα σας πληροφορήσει για το αποτέλεσμα. Επισκεπτείτε το τοπικό γραφείο Στέγασης εάν χρειάζεστε βοήθεια για τη συμπλήρωση της Έντυπης Αίτησης.

**Πόσοι επισκέπτες επιτρέπονται να παραμείνουν μαζί μου έκαστη φορά;** Αυτό θα εξαρτηθεί από τον αριθμό των ατόμων που ήδη διαμένουν μαζί σας, και από τον αριθμό των δωματίων που υπάρχουν στην οικία σας.

# Ποιά υποστήριξη μπορώ να λάβω για να διαχειριστώ τους επισκέπτες μου;

Εάν χρειάζεστε βοήθεια στη διαχείριση των επισκεπτών σας, μπορείτε να καλέστε στο

131 444 ή να επικοινωνείστε με το τοπικό γραφείο Στέγασης ή να καλέσετε τον Αξιωματικό Ασφάλειας της Δημόσιας Στέγασης στο 1800 685 743.

Ανατρέξατε πιο κάτω στο κατάλογο επαφών και τοποθεσιών για τα γραφεία του Υπουργείου Στέγασης.

Το Υπουργείο μπορεί επίσης να σας βοηθήσει να διαχειριστείτε τους επισκέπτες σας. Αυτό ενδεχομένως περιλαμβάνει να αναλάβει το Υπουργείο να

συνομιλήσει απευθείας στους επισκέπτες, να εκδώσει επιστολή ζητώντας από τους επισκέπτες να φύγουν, να αξιολογήσει τον αριθμό των προσώπων ώστε να αποφασίσει εάν δημιουργείται συνωστισμός, ή να σας παράσχει υποστήριξη διαμέσον του Προγράμματος Μισθωτικής Βιωσιμότητας.

# Γιατί υπάρχει χρονικό όριο παραμονής του επισκέπτη;

Ως μισθωτής του Υπουργείου Στέγασης ήσαστε υπεύθυνος για τη συμπεριφορά των επισκεπτών σας.

Η διαχείριση των επισκεπτών σας βοηθεί στη διατήρηση θετικών σχέσεων με τη κοινότητα και οικογένειά σας. Απολαύστε ένα ειρηνικό περιβάλλον στην οικία και γειτονιά σας και φροντίστε ώστε η οικία σας να μην είναι συνωστισμένη.

## Η αίτησή μου θα εγκριθεί;

Το προσωπικό του Υπουργείου έχει την διακριτική ευχέρεια να εξετάζει αιτήσεις παραμονής επισκεπτών για περισσότερο από δύο εβδομάδες (14 ημέρες). Το Υπουργείο κατανοεί ότι μερικές φορές οι επισκέπτες πρέπει να παραμείνουν για μεγαλύτερο χρονικό διάστημα γιά πολιτιστικούς, αθλητικούς, ιατρικούς ή οικογενειακούς λόγους.

Το Υπουργείο θα απορρίψει επισκέπτες μεγαλύτερης διάρκειας εάν η παρουσία τους θα προκαλέσει συνωστισμό, εάν δεν μπορούν να αποδείξουν ότι διαθέτουν μόνιμη κατοικία κάπου αλλού, εάν οφείλουν χρέος στο Υπουργείο, ή εάν είναι πρώην μισθωτές ή αναγνωρισμένοι ένοικοι κάποιας μίσθωσης του Υπουργείου που έχει ακυρωθεί ή/και επανακτηθεί από το Υπουργείο εντός των δύο τελευταίων χρόνων.

# Τι συμβαίνει εάν οι επισκέπτες μου δημιουργούν συνωστισμό ή αντικοινωνική συμπεριφορά;

Εάν προκαλείται θέμα συνωστισμού, το Υπουργείο θα ζητήσει να φύγουν οι επισκέπτες. Εάν οι επισκέπτες αρνούνται να φύγουν, το Υπουργείο μπορεί να χρησιμοποιήσει νόμιμες επιλογές για να επιβάλει την πολιτική του.

Εάν οι επισκέπτες επιδεικνύουν αντικοινωνική συμπεριφορά, μπορείτε να τους ζητήσετε να φύγουν, ή καλέστε στο 131 444 για υποστήριξη, ή καλέστε το τοπικό γραφείο Στέγασης ή το Γραφείο Ασφάλειας Δημόσιας Στέγασης στο 1800 685 743.

Το Υπουργείο μπορεί επίσης να εκδώσει προς τους επισκέπτες νόμιμη ειδοποίηση να σταματήσουν την συμπεριφορά τους ή να λάβει άλλες νόμιμες δράσεις.

Η νόμιμη ειδοποίηση μπορεί να δίνει εντολή σε κάποιο άτομο να μην ενεργεί, ή να σταματήσει να ενεργεί με αντικοινωνική συμπεριφορά. Εάν το άτομο δεν είναι μισθωτής του συγκεκριμένου χώρου, η νόμιμη ειδοποίηση μπορεί να συμπεριλαμβάνει και νόμιμη εντολή απομάκρυνσης.

Εάν έχετε επισκέπτες που δημιουργούν συνωστισμό, το Υπουργείο μπορεί να ζητήσει να φύγουν οι επισκέπτες σας ή μπορεί να εκδώσει ένταλμα καταπάτησης με τη συνεργασία και συγκατάθεσή σας.

Το Υπουργείο επίσης μπορεί να εκδώσει ειδοποίηση για την αποκατάσταση παράβασης του συμφωνητικού μίσθωσής σας, την οποία μπορείτε τότε να επιδείξετε στους επισκέπτες σας. Μπορείτε να χρησιμοποιήσετε αυτή την ειδοποίηση για να πείτε στους επισκέπτες σας ότι δεν μπορούν να παραμείνουν πλέον στο συγκεκριμένο ακίνητο.

# Αυτή η πολιτική αφορά και τους μισθωτές που ζουν σε απομονωμένες περιοχές;

Ναι.

Αυτή η πολιτική εφαρμόζεται σε όλους τους μισθωτές δημόσιας στέγασης και στους επισκέπτες δημόσιας στέγασης στη Βόρεια Επικράτεια.

# Επαφές και τοποθεσίες για τα γραφεία του Υπουργείου Στέγασης

|  |  |
| --- | --- |
| **Casuarina - Cascom Centre, Trower Road** | **Τηλ: 08 8922**  **5542** |
| **Darwin - RCG Centre, 47 Mitchell Street** | **Τηλ: 08 8999**  **8814** |
| **Palmerston - Highway House, Chung Wah Terrace** | **Τηλ: 08 8999**  **4767** |
| **Alice Springs – Level 1, Alice Plaza, 36 Todd Mall** | **Τηλ: 08 8951**  **5344** |
| **Tennant Creek - NT Government Centre, Peko Road** | **Τηλ: 08 8962**  **4497** |
| **Katherine - NT Government Centre, First Street** | **Τηλ: 08 8973**  **8536** |
| **Nhulunbuy - Shop 2 Arnhem House, Endeavour Square** | **Τηλ: 08 8987**  **0533** |

Ιστότοπος: [www.housing.nt.gov.au](http://www.housing.nt.gov.au/)